PLANB วิ่ง 5% เก็งกำไร Q2 ฟื้น แตะ 149 ลบ. อานิสงส์รายได้โฆษณาขยายตัว โบรกชูเป้า 9.60 บ.
PLANB บวก 5% นักลงทุนเก็งกำไรไตรมาส 2 ฟื้น แตะ 149 ลบ. รับรายได้โฆษณาขยายตัวจากเศรษฐกิจฟื้น โบรกแนะนำราคาเป้าหมาย 9.60
PLANB บวก 5% นักลงทุนเก็งกำไรไตรมาส 2 ฟื้น แตะ 149 ลบ. รับรายได้โฆษณาขยายตัวจากเศรษฐกิจฟื้น โบรกแนะนำราคาเป้าหมาย 9.60
1 ส.ค. 2565

ผู้สื่อข่าวรายงานว่า วันนี้ (1 ส.ค.65) ราคาหุ้น บริษัท แพลน บี มีเดีย จำกัด (มหาชน) หรือ PLANB ณ เวลา 10:52 น. อยู่ที่ระดับ 6.35 บาท บวก 0.30 บาท หรือ 4.96% สูงสุดที่ระดับ 6.45 บาท ต่ำสุดที่ระดับ 6.10 บาท ด้วยมูลค่าการซื้อขาย 123.91 ล้านบาท

บริษัท หลักทรัพย์ เคทีบีเอสที จำกัด (มหาชน) ระบุในบทวิเคราะห์ว่า คาดกำไรสุทธิไตรมาส 2/65 จะอยู่ที่ 149 ล้านบาท ฟื้นตัวจากขาดทุนสุทธิ 71 ล้านบาท แต่ขยายตัว 43% จากไตรมาสก่อน ทั้งนี้กำไรฟื้นตัวจากงวดเดียวกันของปีก่อนมาจาก (1) รายได้รวมขยายตัว 37% จากงวดเดียวกันของปีก่อน จากรายได้ OOH Media ขยายตัวตามเม็ดเงินโฆษณาขยายตัว 9% Yจากงวดเดียวกันของปีก่อน และ engagement marketing ขยายตัว, (2) GPM ขยายตัวจากงวดเดียวกันของปีก่อน จาก utilization rate ที่ดีขึ้น คาด utilization rate 55%
ด้านกำไรขยายตัวจากไตรมาสก่อน มาจากรายได้รวมขยายตัว 24% จากไตรมาสก่อน และไตรมาส 1 เป็น low season ของกลุ่มสื่อ ทางฝ่ายวิจัยคงประมาณการกำไรสุทธิปีนี้อยู่ที่ 561 ล้านบาท เติบโต 777% จากงวดเดียวกันของปีก่อน และปี 66 กำไรสุทธิทำสถิติสูงสุดใหม่ที่ 880 ล้านบาท เติบโต 57% จากงวดเดียวกันของปีก่อน จากเศรษฐกิจฟื้นตัวหนุนเม็ดเงินโฆษณาที่ขยายตัว โดยทางฝ่ายวิจัยมองว่าผลประกอบการ PLANB ได้ผ่านจุดต่ำสุดไปแล้วในปี 64 และจะกลับมาเติบโตโดดเด่นในปี 65-66 ทั้งจากธุรกิจเดิมและ M&amp;A แนะนำ “ซื้อ” ราคาเป้าหมาย 8.80 บาท
ขณะเดียวกัน บริษัทหลักทรัพย์ เมย์แบงก์ (ประเทศไทย) จำกัด (มหาชน) ระบุในบทวิเคราะห์ว่า คาดกำไรสุทธิไตรมาส 2/65 อยู่ที่ 143 ล้านบาท เติบโต 37.10% จากไตรมาสก่อน และพลิกจากขาดทุน 71 ล้านบาท โดยอัตราการใช้สื่อขยับขึ้นจาก 52% เป็น 54% แม้มี capacity ใหม่ 15% ส่วนประเด็น Zipmex ผู้บริหารเปิดเผยว่า ไม่น่ากังวลโดยคาดจะกระทบจำกัดเท่านั้น แนะนำราคาเป้าหมาย 9.60 บาท